Príloha č. 4 výzvy OP ĽZ DOP 2018/4.2.1/01

**Zoznam merateľných ukazovateľov**

Žiadateľ/prijímateľ je povinný sledovať/monitorovať všetky merateľné ukazovatele (ďalej aj „MÚ“) ktoré sú v nižšie uvedenej tabuľke. Všetky merateľné ukazovatele v rámci výzvy sú bez príznaku[[1]](#footnote-1).

|  |  |
| --- | --- |
| **Kód ukazovateľa a názov ukazovateľa** | **Merná jednotka** |
| **Definícia** |
| **P0334 Počet podporovaných kapacít nových, inovatívnych služieb alebo opatrení na komunitnej úrovni, v domácom prostredí, otvorenom prostredí alebo náhradnom prostredí**  **Definícia:** Kapacita nových, inovatívnych sociálnych služieb alebo opatrení sociálnoprávnej ochrany detí a sociálnej kurately pre deti/rodiny/deti so zdravotným postihnutím/osoby so zdravotným postihnutím/osoby v nepriaznivej sociálnej situácii na komunitnej úrovni, v domácom prostredí, otvorenom prostredí alebo náhradnom prostredí, na ktoré bola poskytnutá podpora z ESF. Za kapacitu sa na účely ukazovateľa považuje schopnosť absorbovať určený počet klientov do opatrení vykonávaných na komunitnej úrovni, t.j. schopnosť vykonávať odborné metódy práce v domácom prostredí klienta, resp. v náhradnom rodinnom prostredí klienta, resp. podporovať odbornými činnosťami život klientov v komunite pre určitý objem klientov.  **Spôsob výpočtu:** Za kapacitu sa na účely ukazovateľa považuje počet pracovných miest opatrovateliek prepočítaný na ustanovený týždenný pracovný čas v rozsahu 1,0 pracovného úväzku. Napr: ak v rámci projektu podporujeme 10 pracovných miest opatrovateliek pracujúcich na ustanovený týždenný pracovný čas – plný prac. úväzok, hodnota ukazovateľa je 10. Ak v rámci projektu podporujeme 10 pracovných miest opatrovateliek pracujúcich na kratší pracovný čas vo výške ½ ustanoveného týždenného pracovného času, hodnota ukazovateľa je 5. | počet |
| **P0361 Počet projektov zameraných na verejné správy alebo sociálne služby na vnútroštátnej, regionálnej a miestnej úrovni**  **Definícia:** Počet projektov podporovaných z ESF zameraných na posilnenie inštitucionálnych kapacít a efektívnej verejnej správy. "Verejná správa a sociálne služby" možno chápať ako akýkoľvek verejný alebo súkromný subjekt, ktorý poskytuje verejnú službu. To je dôležité pre niektoré členské štáty, pretože môžu existovať služby, ktoré sú vykonávané externe prostredníctvom veľkých súkromných alebo polosúkromných poskytovateľov, t.j. súkromné orgány s verejnou funkciou.  **Spôsob výpočtu:** Za každý implementovaný projekt sa vykáže hodnota plnenia ukazovateľa 1. | počet |

**Zoznam iných údajov[[2]](#footnote-2)**

|  |  |
| --- | --- |
| **Iné údaje - kód a názov** | **Merná jednotka** |
| **Definícia** |
| **D0262 Mzda mužov refundovaná z projektu (medián)**  **Definícia:** Údaj vyjadruje medián (strednú hodnotu) priemerných mesačných miezd mužov, refundovanú z projektu. Do údaju sa nezahŕňa mzda osôb, s ktorými bola uzavretá niektorá z dohôd o prácach vykonávanej mimo pracovného pomeru, mzda učňov a študentov na prevádzkovej praxi, príjem súkromných podnikateľov (resp. ich spoločníkov), ktorí nemajú uzavretú pracovnú zmluvu v danej organizácii.  Metóda výpočtu na úrovni projektu: Medián priemerných mesačných hrubých miezd za všetkých pracovníkov (priemerná mesačná hrubá mzda pracovníka sa vypočíta ako aritmetický priemer mesačných hrubých miezd za odpracované/refundované obdobie), ktorým mzda bola refundovaná počas projektu. | EUR |
| **D0264 Mzda žien refundovaná z projektu (medián)**  **Definícia:** Údaj vyjadruje medián (strednú hodnotu) priemerných mesačných miezd žien, refundovanú z projektu. Do údaju sa nezahŕňa mzda osôb, s ktorými bola uzavretá niektorá z dohôd o prácach vykonávanej mimo pracovného pomeru, mzda učníc a študentiek na prevádzkovej praxi, príjem súkromných podnikateliek (resp. ich spoločníkov, spoločníčok), ktoré nemajú uzavretú pracovnú zmluvu v danej organizácii.  Metóda výpočtu na úrovni projektu: Medián priemerných mesačných hrubých miezd za všetky pracovníčky (priemerná mesačná hrubá mzda pracovníčky sa vypočíta ako aritmetický priemer mesačných hrubých miezd za odpracované/refundované obdobie), ktorým mzda bola refundovaná počas projektu. | EUR |

1. Definovanie merateľného ukazovateľa s príznakom/ bez príznaku je uvedené v rámci *Príručky pre žiadateľa o nenávratný finančný príspevok v rámci výziev na predkladanie žiadostí o NFP pre dopytovo - orientované projekty a vyzvaní pre národné projekty (pre prioritné osi 2, 3, 4) Programové obdobie 2014 – 2020.* [↑](#footnote-ref-1)
2. Iné údaje sú údaje, resp. parametre (iné ako merateľné ukazovatele projektu), ktoré poskytuje žiadateľ výlučne počas implementácie projektu, resp. v rámci udržateľnosti projektu v zmysle zmluvy o poskytnutí NFP. Žiadateľ pri vypĺňaní ŽoNFP nestanovuje cieľovú hodnotu iných údajov a ani iné údaje neuvádza vo formulári ŽoNFP, ani v žiadnej z príloh ŽoNFP. [↑](#footnote-ref-2)